Lutajući igricom kroz grad Los Santos, gotovo sigurno je da ćete bar jednom naleteti na beskućnika koji drži karton sa jednim veoma "zanimljivim" natpisom

GTA V za PlayStation 4 i Xbox One je konačno izašao, a ono što je veoma interesantno je da ni ovaj deo nije prošao bez pominjanja Srba.

U prethodnom delu čuveni Niko Belić bio je glavni protagonista igre, a i ostali glavni likovi GTA IV su poreklom sa našeg područja. Međutim, ukoliko budete igrali nastavak popularne gangsterske igre i nađete se lutajući kroz grad Los Santos, gotovo sigurno je da ćete bar jednom naleteti na beskućnika koji drži karton sa jednim veoma "zanimljivim" natpisom.

Na kartonu piše: “Loši Srbi su mi ukrali sav novac, molim vas pomozite mi!”.

Nažalost ne pominjemo se baš u lepom svetlu, a da li tvorci GTA V imaju nešto protiv nas ili je ovo čista slučajnost, za sada nije poznato.

Kurir